./data/phi1348/abo013/phi1348.abo013.perseus-lat2.xml
C. Suetonius Tranquillus
neque tam paruum quicquam neque tam magnum publici     priuatique negotii fuit, de quo non ad patres conscriptos referretur: de uectigalibus ac     monopoliis, de extruendis reficiendisue operibus, etiam de legendo uel exauctorando milite     ac legionum et auxiliorum discriptione, denique quibus imperium prorogari aut     extraordinaria bella mandari, quid et quam formam regum litteris     rescribi placeret  praefectum alae de ui et rapinis reum causam in senatu dicere coegit      numquam curiam nisi solus intrauit; lectica quondam intro latus aeger comites a se     remouit